《沅州对月怀都门故人》
清代·姚学塽

秋色满芳草，虫声生暮寒。沅江一片月，燕市几人看。

忆昔同清赏，衔杯每夜阑。西风知我意，吹梦到长安。

作者简介：（1766—1826）浙江归安人，字晋堂，一字镜塘。嘉庆元年进士。授内阁中书。以耻向和珅执弟子礼而归。和珅伏诛后始入都任职。母故，以不得躬养侍疾为恨，在京师几十年，寓僧寺，不以妻妾相随。其学以修己为要，日求寡过。道光中官至兵部郎中。有《竹素斋遗稿》。